മുംബൈ ഇന്ത്യന്സിനു ജയം ഷാര്ജ: ഐപിഎല് ട്വന്റി 20 ക്രിക്കറ്റിലെ നിര്ണായകമായ മത്സരത്തില് മുംബൈ ഇന്ത്യന്സിനു ജയം. മുംബൈ എട്ടു വിക്കറ്റിന് രാജസ്ഥാന് റോയല്സിനെ പരാജയപ്പെടുത്തി. പേസര്മാരായ നഥാന് കോള്ട്ടര് നീല് 40144, ജയിംസ് നീഷം 40123, ജസ്പ്രീത് ബുംറ 40142 എന്നിവരുടെ ആക്രമണത്തില് തകര്ന്ന രാജസ്ഥാന് 20 ഓവറില് ഒന്പത് വിക്കറ്റിന് 90 റണ്സ് എടുക്കാനേ സാധിച്ചുള്ളൂ. എഴുപത് പന്തുകള് ബാക്കിയിരിക്കേ മുംബൈ 8.2 ഓവറില് രണ്ടു വിക്കറ്റിന് 94 റണ്സ് നേടി. തോല്വിയോടെ രാജസ്ഥാന് പ്ലേ ഓഫ് കാണാതെ പുറത്തായി. കോള്ട്ടര് നീലാണ് മാന് ഓഫ് ദ മാച്ച്. 25 പന്തില് അഞ്ചു ഫോറും മൂന്നു സിക്സിന്റെയും അകമ്ബടിയില് 50 റണ്സ് നേടി പുറത്താകാതെ നിന്ന ഇഷാന് കിഷന്റെ മികവിലാണ് മുംബൈ അനായാസ ജയം നേടിയത്. ഹര്ദിക് പാണ്ഡ്യ അഞ്ച് പുറത്താകാതെ നിന്നു.ചെറിയ ലക്ഷ്യത്തിലേക്കു ബാറ്റ് വീശിയ മുംബൈയ്ക്കു രോഹിത്തും ഇഷാന് കിഷനും തകര്പ്പന് തുടക്കമാണ് നല്കിയത്. 23 റണ്സാണ് ഈ സഖ്യം നേടിയത്. ഇതില് 22 റണ്സും രോഹിത്തിന്റേതായിരുന്നു. കിഷനൊപ്പം സൂര്യകുമാര് യാദവ് ഒന്നിച്ചു. ഇരുവരും മുംബൈ സ്കോര് 50 കടത്തി. സൂര്യകുമാറിനെ 13 മുസ്താഫിസുര് റഹ്മാന് പുറത്താക്കി. ടോസ് നേടിയ മുംബൈ നായകന് രാജസ്ഥാനെ ബൗളിംഗിനു വിടുകയായിരുന്നു. എവിന് ലൂയിസും യശസ്വി ജയ്സ്വാളും മികച്ച തുടക്കമാണിട്ടത്. രാജസ്ഥാന് സ്കോര് 27 റണ്സിലെത്തിയപ്പോള് ജയ്സ്വാളിനെ 12 ഇഷാന് കിഷന്റെ കൈകളിലെത്തിച്ച് കൂട്ടുകെട്ട് പൊളിച്ചു. രാജസ്ഥാന് സ്കോര് 41ലെത്തിപ്പോള് ലൂയിസിനെ 24 ബുംറ വിക്കറ്റിനു മുന്നില് കുരുക്കി. പിന്നീടുള്ള വിക്കറ്റ് വീഴ്ച പെട്ടെന്നായിരുന്നു. സഞ്ജു സാംസണെ മൂന്ന് നീഷം ജയന്ത് യാദവിന്റെ കൈകളിലെത്തിച്ചു. ദുബെയെ മൂന്ന് നീഷം ക്ലീന്ബൗള്ഡാക്കി. ഇടയ്ക്കു ഡേവിഡ് മില്ലറും രാഹുല് തെവാട്യയും പിടിച്ചുനില്ക്കാന് ശ്രമിച്ചെങ്കിലും വിജയിച്ചില്ല. 21 റണ്സിന്റെ കൂട്ടുകെട്ട് സ്ഥാപിച്ച ഈ സഖ്യം നീഷം പൊളിച്ചു. തെവാട്യ 12 കിഷനു ക്യാച്ച് നല്കി. വൈകാതെ മില്ലറും 15 പുറത്തായി.